SIRI ดีด 3% รับกำไร Q3 เกินคาด โต 101% ทะลุ 1.26 พันล้าน
SIRI เด้ง 3% หลังโชว์กำไรไตรมาส 3/65 เกินคาด โต 101% ทะลุ 1.26 พันลบ. แนะนำราคาเป้าหมาย 1.60 บ.
SIRI เด้ง 3% หลังโชว์กำไรไตรมาส 3/65 เกินคาด โต 101% ทะลุ 1.26 พันลบ. แนะนำราคาเป้าหมาย 1.60 บ.
15 พ.ย. 2565

ผู้สื่อข่าวรายงานว่า วันนี้ (15 พ.ย.65) ราคาหุ้น บริษัท แสนสิริ จำกัด (มหาชน) หรือ SIRI ณ เวลา 14:46 น. อยู่ที่ระดับ 1.37 บาท บวก 0.04 บาท หรือ 3.01% สูงสุดที่ระดับ 1.38 บาท ต่ำสุดที่ระดับ 1.34 บาท ด้วยมูลค่าการซื้อขาย 249.79 ล้านบาท

สำหรับราคาหุ้น SIRI ที่ปรับเพิ่มขึ้นนั้นคาดมาจากผลประกอบการงวดไตรมาส 3/65 เติบโตอย่างโดดเด่น โดยทำกำไร 1.26 พันล้านบาท เติบโต 101.83% จากงวดเดียวกันของปีก่อน ที่มีกำไร 628.39 ล้านบาท ส่วนงวด 9 เดือนแรก มีกำไร 2.48 พันล้านบาท เติบโต 48.63% จากงวดเดียวกันของปีก่อน ที่มีกำไร 1.67 พันล้านบาท
โดยกำไรไตรมาสนี้นั้นเติบโตกว่าคาดการณ์ของนักวิเคราะห์ บล.โนมูระ พัฒนสิน ที่ระบุว่า กำไรไตรมาส 3/65 จะอยู่ที่ 1.08 พันล้านบาท เติบโต 72% จากงวดเดียวกันของปีก่อน แนะนำราคาเป้าหมาย 1.60 บาท